Op sijn affscheijt heeft voorsz Jan Cong gerecommandt. datmen sonderlinge sorge voor de Chinesen hier in Battamia soude willen draegen, datse gestadich wat int werck mochtv gehouden worden, ende datmen tselue niet bij lange tijden soude uijtstellen, noch oock geen drije maenden nae een; maer datmen alle maent nae gelegentheijt eenich werck onderhouden soude, daer aen d'arme gemeente den daegelijcxsen cost mocht winnen Recommandeerde mede, datmen de bestieringe ouer de Chinesen niet aen een noch twee persoonen vertrouwen, maer ten minste drije daertoe soude gebruijcken, Vermits alsoo te minder collusie ende oppressie onder de Gemeente ontstaen conde, want twee connen beter eens worden als drije.
Met Bantam seijde hij, soude niet te wege connen gebracht worden, soo vande Pangoran selfs geen wech geopent wierde, seijde mede datmen geene van dese daegelijcxe bijloopers geloouen noch op haer woort te werck soude gaen, om in geen nieuwe schaemte te vervallen, maer datmen wachten soude tot dat Lackmoij selfs de saecke bijder handt nam ende ijemant sont, Want als Lackmoij sulcx bestaet, dat sal met expresse last ende kennisse vanden Pangoran geschieden, ende anders soude hij hem met de saecke niet deruen benoeijen.
Ditto Jan Cong seijde mede dat dit Jaer ouer de 50.